
Министерство на околната среда и водите

Регионална инспекция по околната среда и водите - Монтана

доклад
за извършена комплексна проверка на обект: Завод за пневматични гуми към „Видахим“ АД, гр. Видин, находящ се в гр. Видин, Южна промишлена зона на основание Заповед № РД-068/16.04.2014 г. На Директора на РИОСВ - Монтана

Извършената комплексна проверка на 06.11.2015 г. е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2015 г. План за контролна дейност.
Дружеството притежава безсрочен Регистрационен документ, издаден от РИОСВ – Монтана за дейности по оползотворяване на неопасни отпадъци, които са собствен технологичен отпадък. Методите и технологиите по третиране на отпадъците по видове дейности се извършват в съответствие с посочените в регистрационния документ. Проверените условия се изпълняват. Площадките за предварително съхраняване на отпадъци са обозначени с табели за вида на отпадъка. Осигурени са подходящи съдове за съхраняване на отпадъците. Представени са договори за предаване на отпадъците за последващо третиране на фирми, притежаващи необходимите документи по чл. 35 от Закона за управление на отпадъците. Води се отчетност за количествата оползотворени, образувани и предадени отпадъци в заверени от РИОСВ – Монтана отчетни книги, по образец съгласно Наредба №2/2013 г. Годишните отчети за отпадъците за 2014 г. са изпратени в ИАОС.


Съгласно Регламент ЕО № 1907/2006, дружеството се явява потребител на химични вещаства и смеси. Същите се съхраняват в обособени складове с ограничен достъп и без връзка с канализацията. В РИОСВ – Монтана е подадена справка за количествата и вид използвани/съхранени химични вещаства и смеси за 2014 г. Изготвена е оценка на безопасността на съхранението на опасни химични вещества и смеси (ОХВ). Със Заповед са определени отговорни лица за работа с ОХВ. Въведена е инструкция за безопасно съхранение на ОХВ и смеси.

Регистрираната в регистъра по чл. 30л от ЗЧАВ инсталация „Производство на пневматични гуми“ през 2015 г. е работила само един месец. За изразходваните количества летливи органични съединения дружеството ще представи информация в РИОСВ – Монтана в началото на 2016 г., съгласно изискванията на Наредба № 7/2005 г. за ограничаване на ЛОС.

При проверката не са констатирани несъответствия с нормативните изисквания по околна среда и в тази връзка не са давани предписания.

